[{"text_idx": "#000004", "text": "Malajzia verkistino alfrontas enketon, publikiginte libron pri sia decido ne surmeti hig\u0302abon"}, {"text_idx": "#000006", "text": "La malajzia verkistino Maryam Lee alfrontus malliberejon se kondamnita de religia kortumo pro la libro Unveiling Choice (Malkas\u0302a elekto), kiun s\u0302i verkis kaj publikigis. La libro rilatas al la nesurmeto de hig\u0302abo, la islamana kaptuko. S\u0302i eble devus pagi monpunon de RM 5000 (c\u0302. 1100 eu\u0306roj), padigi tri jarojn en karcero, au\u0306 ambau\u0306. Kelkaj civilaj organizaj\u0302oj esprimis zorgig\u0302on pro tiu eventuala kondamno fare de la religia kortumo."}, {"text_idx": "#000008", "text": "Religiaj au\u0306toritatoj enketas la malajzian verkistinon Maryam Lee post la publikigo de s\u0302ia libro en kiu s\u0302i anoncas ke s\u0302i decidis ne plu surmeti hig\u0302abon [eo] au\u0306 alian kaptukon de tipo uzata de multaj islamaninoj."}, {"text_idx": "#000009", "text": "Maryam skribis en sia blogo, ke s\u0302i ricevis alvokon en oktobro 2019 de la islama religia departemento de Selangor Jabatan Agama Islam Selangor (JAIS), kiu petis s\u0302in kunlabori en enketo pro ebla malobservo de sekcio 10 (a) de la krima leg\u0302o Syariah (en Selangor), kiu kriminaligas \u201ciun ajn homon, kiu per vortoj au\u0306deblaj au\u0306 legeblaj vortoj, au\u0306 per desegnaj\u0302oj, markoj au\u0306 aliaj formoj de reprezentado videblaj au\u0306 kapablaj esti videblaj, au\u0306 en ajna alia maniero: (a) insultas au\u0306 malestimigas la islaman religion\u201d."}, {"text_idx": "#000010", "text": "Se procesita kaj trovita kulpa, Maryam povus ricevi monpunon de RM 5,000.00 (c\u0302. 1100 eu\u0306roj) au\u0306 tri jarojn da mallibereco, au\u0306 ambau\u0306."}, {"text_idx": "#000011", "text": "Maryam opinias, ke la alvoko rilatis al s\u0302ia libro Unveiling Choice (Malkas\u0302a elekto), kiu estis publikigita komence de tiu c\u0302i jaro kaj esploras la ideon de \u201cmalhig\u0302abado\u201d. La lanc\u0302o de la libro farig\u0302is polemika post kiam la Departemento por Religiaj Aferoj ordonis enketon pri la evento."}, {"text_idx": "#000012", "text": "Malajzio havas log\u0302antaron plejparte islaman [eo] kaj estas konata pro la antau\u0306enigo de modera formo de Islamo apogata de leg\u0302oj gvidataj de principoj pri rasa kaj religia harmonio. Sed dum la lastaj jaroj, iuj radikaluloj pus\u0302is por garantii la striktan observadon de islamaj instruoj en la administrado de la lando. La malgrandig\u0302anta spaco por religia parollibereco ankau\u0306 spegulig\u0302as en la decido de la kortumo en au\u0306gusto 2019, kiu rekonis s\u0302arian tribunalan jurisdikcion ebligante fatvon kontrau\u0306 la Fratinoj en Islamo, grupo de virinoj plendantaj kontrau\u0306 genra malegaleco [eo]."}, {"text_idx": "#000013", "text": "Maryam pledis por solidareco dum s\u0302i alfrontas la enketon:"}, {"text_idx": "#000014", "text": "In situations like this, it is important for us to remind the government that freedom of expression is not a crime and freedom of religious beliefs is not an insult to Islam, and that the protection of these freedoms is essential to uphold human rights for all."}, {"text_idx": "#000015", "text": "En tiaj c\u0302i situacioj, gravas por ni memorigi al la registaro, ke libera opini-esprimado ne estas krimo, ke libereco de religiaj kredoj ne estas insulto al Islamo, kaj ke la protektado de c\u0302i tiuj liberecoj estas esenca por subteni homajn rajtojn por c\u0302iuj."}, {"text_idx": "#000017", "text": "La Komuna Agado-Grupo por Genra Egaleco, koalicio de 13 organizaj\u0302oj pri virinaj rajtoj en Malajzio, argumentas, ke la libro de Maryam antau\u0306enigas virinan sendependig\u0302on:"}, {"text_idx": "#000018", "text": "The book neither promotes nor discourages readers from exemplifying her actions, but in fact, explores the tenets of the decision from one person\u2019s experiences and point of view.\nStories that reflect the varied realities of women are important, as they contribute to the diversity of experiences and discussions around how women are affected by social structures and pressures."}, {"text_idx": "#000019", "text": "La libro nek kurag\u0302igas nek malkurag\u0302igas legantojn sekvi s\u0302iajn agojn, sed fakte esploras la fundamentojn de la decido el la spertoj kaj vidpunktoj de unu homo.\nRakontoj, kiuj reflektas la diversajn realaj\u0302ojn de virinoj, estas gravaj, c\u0302ar ili kontribuas al la diverseco de spertoj kaj diskutoj pri la efikoj sl virinoj de sociaj strukturoj kaj premoj."}, {"text_idx": "#000021", "text": "It portrays Islam as being a religion of \u2018force\u2019 and not one of choice. Islam is not a religion of force, neither is it a religion that enforces. Islam is a religion of discernment, and permits differences of thinking \u2013 which is what makes it the great religion that it is. This action by JAIS demeans and insults the very essence of what Islam is."}, {"text_idx": "#000022", "text": "G\u0302i portretas islamon kiel religion de \u201cforto\u201d kaj ne kiel tiu, kiu estas elektebla. Islamo ne estas religio de forto, kaj g\u0302i ankau\u0306 ne estas religio kiu devigas. Islamo estas religio de diverseco kaj permesas malsamajn pensmanierojn \u2013 kio faras g\u0302in la granda religio kia g\u0302i estas. Tiu ago de JAIS humiligas kaj insultas la esencon de tio, kio estas islamo."}, {"text_idx": "#000023", "text": "New Naratif, sendependa novaj\u0302retejo pri sudorienta Azio, defendas la rajton de Maryam al libera opini-esprimado:"}, {"text_idx": "#000025", "text": "The choice of where or not to don a hijab is a very personal one, and it is important that people have the opportunity to tell their stories, share their experiences, and engage in good-faith conversations, regardless of their ultimate decisions."}, {"text_idx": "#000027", "text": "La elekto c\u0302u surmeti hig\u0302abon au\u0306 ne, estas tre persona, kaj gravas, ke homoj havu la eblon rakonti siajn travivaj\u0302ojn, kundividi siajn spertojn kaj okupig\u0302i pri bonfidaj konversacioj, sendepende de siaj finaj decidoj."}, {"text_idx": "#000028", "text": "Pluraj gvidantoj de la civila socio en la regiono ankau\u0306 subskribis deklaron esprimantan zorgig\u0302on pri la akuzoj kontrau\u0306 Maryam:"}, {"text_idx": "#000029", "text": "We view this as an attempt to interfere with women\u2019s choices and their bodily autonomy and specifically their internationally guaranteed right to express themselves. In an increasingly restrictive society, women face numerous challenges and have little space to make decisions for themselves."}, {"text_idx": "#000030", "text": "The rights to free expression and religious freedoms include the right to express our personal views and the right to make choices about our bodies, which includes deciding whether to wear the hijab or not."}, {"text_idx": "#000031", "text": "Ni taksas tion c\u0302i provo enmiksig\u0302i en la elektojn de virinoj kaj ilian korpan au\u0306tonomion kaj specife ilian internacie garantiatan rajton esprimi sin. En c\u0302iam pli limiga socio, virinoj alfrontas multajn defiojn kaj havas malmultan spacon por preni decidojn pri si mem."}, {"text_idx": "#000032", "text": "La rajtoj pri libera esprimado kaj religiaj liberecoj inkluzivas la rajton esprimi niajn personajn vidpunktojn kaj la rajton fari elektojn rilate al niaj korpoj, kio inkluzivas decidon c\u0302u surmeti la hig\u0302abon au\u0306 ne."}, {"text_idx": "#000033", "text": "Kaj fine c\u0302i tiu kartuno bildigas la situacion de Maryam:"}, {"text_idx": "#000034", "text": "As a mom, it disturbs me that author,muslim Maryam Lee,is now being targeted and accussed unjustly of anti-Islam sentiment simply for writing and sharing about her personal choice to be hijab-free.Hijab-free does not mean anti-Islam!Hiijab that isnt a choice,is oppression. /xOkY18FUpT"}, {"text_idx": "#000036", "text": "Kiel panjo, g\u0302enas min ke oni nun celas la au\u0306torinon, la islamaninon Maryam Lee, kaj akuzas s\u0302in maljuste pri kontrau\u0306islama konduto simple pro la verkado kaj kundividado de s\u0302ia persona elekto esti libera de hig\u0302abo. Esti hig\u0302abo-libera ne signifas esti kontrau\u0306islama! Hig\u0302abo, kiu ne estas lau\u0306 libera elekto, estas subpremo. /xOkY18FUpT"}, {"text_idx": "#000042", "text": "La batalo pri c\u0302ifromonaj revoj en Mjanmao"}, {"text_idx": "#000043", "text": "Juna kuiristo en Bakuo transformis sian apartamenton en restoracion"}, {"text_idx": "#000049", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]